Niels Scythe

Niels Jensen Scythe (født 8. november 1727, død 18. mars 1811) var en norsk boksamler og embetsmann.

Han ble født i Christiansand (Kristiansand) som sønn av vintapper Jens Schythe og Sidsel Jacobsdatter. I 1746 ble han student, i 1754 hører ved latinskolen i Christiansand hvoretter han tok magistergraden ved Københavns Universitet i 1755. I 1763 ble han ansatt som assistent ved bestyrelsen av kolonivesenet i Slesvig og i 1770 ble han fogd i Nedenæs. I dette embete bodde han i Lillesand, og kom her i konflikt med bondelederen Christian Lofthuus omkring hvem som hadde rett til den mest fremtredende posisjon i lokalsamfunnet.Arntzen, Jon Gunnar: Niels Jensen Scythe, Store norske leksikon I 1783 tok han sin avskjed, og fikk tittelen justisråd. Han døde ugift i Christiansand.Scythe, Niels, Dansk biografisk Lexikon 

 Samler 
Scythe samlet seg med tiden et anselig bibliotek bestående av såvel bind som manuskripter, kart og dokumenter. Han beskjeftiget seg blant annet med studier av personalhistoriske samlinger tilknyttet Christiansand by og stifts historie. Scythe fikk, som den første, trykt norske statskalendre for årene 1767–69 (anonymt) og bidro også med mindre historiske innlegg til tidsskrifter og aviser. 14. desember 1791 ble han medlem av Det kongelige danske Selskab for Fædrelandets Historie og Sprog. 

 Utgivelser i utvalg 
 Norges Civile Stat eller Fortegnelse over alle Kongelige civile Æmbedsmænd og Betientere i Kongeriget Norge ..., København, 1767–69
 Danmarks og Norges samt Hertugdømmernes academiske, scholastiske og lærde Staat over alle nu levende Lærere ved de høyere og nedrigere Skoler, København, 1769
 Reise-Route til Lands igjennem Mandals og Listers Amter, i Det danske Krigsbibliothek, København, 1796

 Referanser 

Kategori:Norske boksamlere
Kategori:Norske embets- og tjenestemenn
Kategori:Personer fra Kristiansand kommune